Diari Oficial de la Generalitat Valenciana


Sumari del DOGV 6292, del 18-06-2010 (2010/6427)

RESOLUCIÓ d'11 de març de 2010, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa, l'aprovació del projecte d'execució i el reconeixement, en concret, d'utilitat pública del projecte denominat «Línia aerosubterrània de mitjana tensió 20 kV 100-A1/S1A (3/c-San Fulgenci)», als termes municipals de Rojales i San Fulgencio (Alacant). Expedient número ATLINE/2009/13/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6292

Data del DOGV
:   18-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6427


Data del document
:   11-03-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'11 de març de 2010, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa, l'aprovació del projecte d'execució i el reconeixement, en concret, d'utilitat pública del projecte denominat «Línia aerosubterrània de mitjana tensió 20 kV 100-A1/S1A (3/c-San Fulgenci)», als termes municipals de Rojales i San Fulgencio (Alacant). Expedient número ATLINE/2009/13/03. [2010/6427]
Per la Resolució d'este Servici Territorial d'Energia, de 27 de març de 2009, es va sotmetre a informació pública conjunta la sol·licitud d'autorització administrativa, l'aprovació del projecte d'execució, el reconeixement, en concret, d'utilitat pública i la relació concreta i individualitzada dels béns i dels drets afectats per la referida línia elèctrica, prèvia petició a l'empara del que preveu l'article 5 del Reglament d'Expropiació Forçosa, per part de l'entitat beneficiària, Iberdrola Distribución Eléctrica, SA, i s'han publicat els anuncis en el Diari Oficial de la Comunitat Valenciana, amb data 27 de maig de 2009, en el Butlletí Oficial de la Província d'Alacant, amb data 18 de maig de 2009, i en el diari La Verdad, amb data 2 de juny de 2009, així com en el tauler d'anuncis dels ajuntaments de San Fulgencio i Rojales.
Durant el període d'informació pública, s'han remés separates del projecte, a l'Ajuntament de San Fulgencio, Ajuntament de Rojales, Confederació Hidrogràfica del Segura, Diputació Provincial d'Alacant (Servici de Carreteres), Servici Territorial de Medi Ambient, Iberdrola, Juzgado Privativo de Aguas de Rojales i Sindicato General de Aguas de San Fulgencio.
Es va presentar la següent al·legació, que en síntesi manifesta el següent:
Antonio Andrés García, Vicente Jaén Irles, Carmen García Ortiz, Rosario Quesada Ortiz, Concepció García Alberca, Manuel Hernández Chazarra, Agustín Gómez Conesa, María Rosario Canales Gil, María Teresa Canales Gil, Carmen Canales Gil, Dolores Ferri Martínez, Manuel Canales Gil, Josefa Carbonell Pérez, Teresa Carbonell Pérez i María Antonia Carbonell Pérez manifesten que són propietaris afectats pel projecte de referència, si bé no aporten documentació que ho acredite, i al·leguen el següent: A) Que hi ha defectes procedimentals ja que s'aprecien determinats errors i omissions en la identificació de les parcel·les, que poden causar indefensió als possibles afectats. B) Incompliment de la peticionària dels requisits mínims per a declarar la utilitat pública, ja que no s'acredita la solvència i la necessitat de noves instal·lacions elèctriques. C) Entenen que el traçat projectat no és l'idoni ja que la línia elèctrica podria discórrer per l'altra part de la carretera de San Fulgencio, al costat de l'assarb anomenat de la Reina, i pot realitzar-se un traçat subterrani per una zona de titularitat pública, més recte i més curt i sense danyar les expectatives i els drets dels propietaris afectats. D) Sol·licitaran la suspensió de la llicència d'obra municipal.
Traslladada la dita al·legació a la beneficiària, esta va manifestar el següent:
Que dels distints al·legants que firmen conjuntament l'al·legació més amunt ressenyada, només li consten com a titulars afectats pel projecte de referència Antonio Andrés García, com a propietari de la finca núm. A-RO-16, Manuel Hernández Chazarra, com a propietari de la finca núm. A-RO-6, María Rosario Canales Gil, com a propietària de la finca núm. A-RO-5, Manuel Canales Gil, com a propietari de la finca núm. A-RO-7 i Teresa Carbonell Pérez, com a propietària de la finca núm. A-RO-18. La resta d'al·legants hauran d'acreditar la seua condició de propietaris de les finques afectades pel projecte per a poder-los tindre com a part interessada en l'expedient expropiatori.
Quant a la primera al·legació formulada pels al·legants cal assenyalar que advertixen de l'existència de «determinats errors i omissions en la identificació de les parcel·les dels propietaris afectats» però, en cap cas, assenyalen quins són eixos suposats errors.
En la relació dels béns i dels drets del projecte, publicada durant el període d'informació pública, figuren els números de parcel·les i polígons de les finques afectades, per la qual cosa no és cert, com assenyalen els al·legants, que no es puguen identificar les parcel·les.
Amb més motiu, la llei preveu que els titulars dels drets afectats per l'expropiació puguen durant el transcurs de la informació pública aportar totes les dades que permeten la rectificació dels possibles errors que s'estimen comesos en la relació dels béns i dels drets (article 18.1 del Reglament d'Expropiació Forçosa). Igualment, l'article 39.2 de la Llei de Règim Jurídic de les Administracions Públiques i del Procediment Administratiu Comú establix que els interessats en un procediment que coneguen dades que permeten identificar altres interessats tenen el deure de proporcionar-les a l'administració.
En conseqüència, difícilment poden justificar els al·legants que se'ls cause indefensió, quan han pogut realitzar les al·legacions que han estimat oportunes i ni assenyalen ni acrediten cap dels suposats errors a què al·ludixen i que d'altra banda la llei habilita un període d'informació pública per a la seua possible esmena (article 18 REF).
En la segona de les al·legacions s'assenyala que no es complixen els requisits per a la declaració d'utilitat pública.
Sobre esta qüestió cal assenyalar que les instal·lacions de transport i distribució d'energia elèctrica, estan declarades ex lege, d'utilitat pública, a l'empara del que disposa l'article 52 de la Llei del Sector Elèctric. Tot això, sense perjuí, de la informació pública dels béns i dels drets afectats, per al reconeixement en concret de la utilitat pública (article 53.2 de la Llei 54/1997, del Sector Elèctric).
La importància de la construcció de la línia elèctrica de referència, és fonamental, ja que en l'actualitat no és possible atendre nous subministraments d'energia elèctrica en la localitat de San Fulgencio a causa de l'escassa infraestructura existent.
Una altra de les qüestions que s'al·lega en l'escrit de 4 de desembre de 2009, és que la meua representada no ha acreditat prou la seua solvència.
Sobre esta qüestió només assenyalarem que Iberdrola Distribución Eléctrica, SAU, complix tots els requisits exigits per la legislació per a escometre, entre altres, l'activitat de distribució d'energia elèctrica.
Sobre l'adequació del traçat a l'ordenació del territori, assenyalar que abans de presentar el projecte davant del Servici Territorial d'Energia, l'enginyeria ha mantingut contactes amb l'ajuntament per a assegurar que la línia no interferisca amb futurs desenvolupaments urbanístics i, en tot cas, l'execució del projecte es realitzarà amb l'oportuna llicència d'obra municipal.
En conseqüència, el projecte de referència disposa de tots els requisits per al reconeixement de la utilitat pública en concret i, la seua finalitat és fonamental per a poder assegurar els futurs subministraments d'energia elèctrica de la zona de San Fulgencio.
La tercera qüestió plantejada pels al·legants és la modificació del traçat a l'altre costat de la carretera de San Fulgencio, per zona de domini públic i en subterrani.
Esta variant ha de desestimar-se a l'empara del que disposa l'article 161.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en el qual s'establix que «es considerarà no admissible la variant quan el cost d'esta siga superior en un 10 per 100 al pressupost de la part de la línia afectada per la variant», percentatge que se supera amb escreix davant de la petició de soterrar la línia.
Així mateix, el Reglament de Línies Elèctriques Aèries d'Alta Tensió (Reial Decret 3151/1968, de 28 de novembre) establix que per a la transformació de les línies aèries en subterrànies, serà necessari que els terrenys estiguen urbanitzats o en curs d'urbanització, la qual cosa no succeïx en este cas en què les finques són rústiques.
La instal·lació de la línia elèctrica de referència és compatible amb l'actual ús agrícola de les parcel·les dels al·legants, ja que una vegada finalitzades les obres, la finca continua sent apta per al seu cultiu. Tot això, sense perjuí que tots els béns i els drets afectats siguen indemnitzats per Iberdrola Distribución Eléctrica, SAU, per mitjà del preu just corresponent.
Quant a l'al·legació que els al·legants sol·licitaran a l'Ajuntament de San Fulgencio que suspenga la llicència d'obra, de la línia elèctrica, assenyalar que les llicències d'obra municipals, s'atorguen en funció que el projecte complisca la normativa urbanística i només amb este requisit legal, s'haurà de pronunciar l'ajuntament.
Vist, que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Atés que s'han efectuat els tràmits establits en el Decret 88/2005, del Consell de la Generalitat de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estos, este Servici Territorial ha resolt:
Primer
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:
Lloc on s'establirà la instal·lació: termes municipals de San Fulgencio i Rojales.
Número d'expedient: ATLINE/2009/13/03.
Característiques principals:
Tensió: 20 kV.
Longitud: 1.620 m en el tram aeri i 329 m en el tram subterrani.
Conductors: tram aeri, d'alumini-acer, UNESA 100-A1/S1A, i en el tram subterrani, tres conductors del tipus HERP-Z1 de naturalesa i secció A1-3 (1x240).
Origen i final: s'inicia en el suport número 18C-7000 d'una LAMT 3/C, i finalitza en el CT de la Unitat d'Actuació El Olme.
Pressupost: 2.664.858,85 euros.
Esta autorització en cap cas es concedirà amb drets exclusius d'ús i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 40 de la Llei 54/1997, de 27 de novembre, del Sector Elèctric.
Esta autorització s'atorga sense perjuí de tercers i deixa fora de perill els drets particulars.
Segon
Aprovar el projecte d'execució de la instal·lació elèctrica i s'establixen en qualsevol cas les prescripcions següents:
1. En tot moment haurà de complir-se el que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997 del Sector Elèctric.
2. El termini per a l'execució de les obres serà de sis mesos a partir de la data de l'ocupació real de les finques afectades.
3. Les instal·lacions que s'autoritzen per esta resolució hauran de realitzar-se d'acord amb el projecte i la resta de documentació tècnica presentada amb les variacions que si és el cas se sol·liciten i autoritzen.
4. Els creuaments especials i les altres afectacions de béns de domini públic es realitzaran de conformitat amb les condicions imposades pels organismes competents en cada cas.
5. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i l'alçament de l'acta de posada en servici de les instal·lacions sense este requisit no podran entrar en funcionament.
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
Tercer
Declarar en concret la utilitat pública de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom, núm. 1, 4ª planta, 46501, València) en el termini d'un mes, comptador des de l'endemà d'aquell en què tinga lloc la notificació d'esta, de conformitat amb el que preveuen els articles 114 i 115 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Alacant, 11 de març de 2010.- El cap del Servici Territorial d'Energia: Miguel García Mengual.